CELEX: 32011R1355
Language: fi
Date: 2011-12-20 00:00:00
Title: Komission täytäntöönpanoasetus (EU) N:o 1355/2011, annettu 20 päivänä joulukuuta 2011 , Korean demokraattiseen kansantasavaltaan kohdistuvista rajoittavista toimenpiteistä annetun neuvoston asetuksen (EY) N:o 329/2007 muuttamisesta

21.12.2011   
            
            
               FI
            
            
               Euroopan unionin virallinen lehti
            
            
               L 338/39
            
         KOMISSION TÄYTÄNTÖÖNPANOASETUS (EU) N:o 1355/2011,
   annettu 20 päivänä joulukuuta 2011,
   Korean demokraattiseen kansantasavaltaan kohdistuvista rajoittavista toimenpiteistä annetun neuvoston asetuksen (EY) N:o 329/2007 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon neuvoston asetuksen (EY) N:o 329/2007 (1) ja erityisesti sen 13 artiklan 1 kohdan e alakohdan,
   sekä katsoo seuraavaa:
   
               (1)
            
            
               Asetuksen (EY) N:o 329/2007 liitteessä V luetellaan ne neuvoston nimeämät henkilöt, yhteisöt ja elimet, joiden varat ja taloudelliset resurssit jäädytetään asetuksen nojalla.
            
         
               (2)
            
            
               Neuvosto päätti 19 päivänä joulukuuta 2011 muuttaa luetteloa henkilöistä, yhteisöistä ja elimistä, joita varojen ja taloudellisten resurssien jäädyttäminen koskee. Liite V olisi sen vuoksi saatettava ajan tasalle.
            
         
               (3)
            
            
               Jotta tässä asetuksessa säädetyillä toimenpiteillä olisi tavoiteltu vaikutus, asetuksen on tultava voimaan välittömästi,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 329/2007 liite V tämän asetuksen liitteellä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä joulukuuta 2011.
      
         
            Komission puolesta, puheenjohtajan nimissä
         
         
            Ulkopolitiikan välineiden hallinnon päällikkö
         
      
   
   
      (1)  EUVL L 88, 29.3.2007, s. 1.
   
      LIITE
      
         
            ”LIITE V
            
               Luettelo 6 artiklan 2 kohdassa tarkoitetuista henkilöistä, yhteisöistä ja elimistä
            
            A.   6 artiklan 2 kohdan a alakohdassa tarkoitetut luonnolliset henkilöt
            
                        #
                     
                     
                        Nimi (ja mahdolliset peitenimet)
                     
                     
                        Tunnistamistiedot
                     
                     
                        Perusteet
                     
                  
                        1.
                     
                     
                        CHANG Song-taek (alias JANG Song-Taek)
                     
                     
                        Syntymäaika:
                        2.2.1946 tai 6.2.1946 tai 23.2.1946 (Pohjois-Hamgyŏngin maakunta)
                        Passin numero (vuodesta 2006): PS 736420617
                     
                     
                        Kansallisen puolustusneuvoston jäsen. Korean työväenpuolueen hallinto-osaston johtaja.
                     
                  
                        2.
                     
                     
                        CHON Chi Bu
                     
                     
                         
                     
                     
                        Atomienergiaviraston jäsen, Yongbyonin ydintutkimuskeskuksen entinen tekninen johtaja.
                     
                  
                        3.
                     
                     
                        CHU Kyu-Chang (alias JU Kyu-Chang)
                     
                     
                        Syntymäaika: vuosien 1928 ja 1933 välillä
                     
                     
                        Puolustusteollisuusosaston ensimmäinen varajohtaja (ballistiikan ohjelma), Korean työväenpuolue, kansallisen puolustusneuvoston jäsen.
                     
                  
                        4.
                     
                     
                        HYON Chol-hae
                     
                     
                        Syntymävuosi: 1934 (Mantšuria, Kiina)
                     
                     
                        Kansanarmeijan yleisen politiikan osaston varajohtaja (Kim Jong Ilin sotilaallinen neuvonantaja).
                     
                  
                        5.
                     
                     
                        JON Pyong-ho
                     
                     
                        Syntymävuosi: 1926
                     
                     
                        Korean työväenpuolueen keskuskomitean sihteeri, keskuskomitean puolustustarviketeollisuusosaston päällikkö, joka valvoo keskuskomitean toista talouskomiteaa, kansallisen puolustusneuvoston jäsen.
                     
                  
                        6.
                     
                     
                        Kenraaliluutnantti KIM Yong Chol
                        (alias Kim Yong-Chol; Kim Young-Chol; Kim Young-Cheol; Kim Young-Chul)
                     
                     
                        Syntymävuosi: 1946
                        (Pyongan-Pukto, Pohjois-Korea)
                     
                     
                        Pohjois-Korean tiedustelujärjestön (Reconnaissance General Bureau) komentaja
                     
                  
                        7.
                     
                     
                        KIM Yong-chun (alias Young-chun)
                     
                     
                        Syntymäaika: 4.3.1935
                        Passin numero: 554410660
                     
                     
                        Kansallisen puolustusneuvoston varapuheenjohtaja, kansanarmeijan ministeri, Kim Jong Ilin ydinstrategian erityisneuvonantaja.
                     
                  
                        8.
                     
                     
                        O Kuk-Ryol
                     
                     
                        Syntymävuosi: 1931
                        (Jilinin maakunta, Kiina)
                     
                     
                        Kansallisen puolustusneuvoston varapuheenjohtaja, joka valvoo ydin- ja ballistiikan ohjelmaan tarkoitetun ulkomaisen huipputeknologian hankintaa.
                     
                  
                        9.
                     
                     
                        PAEK Se-bong
                     
                     
                        Syntymävuosi: 1946
                     
                     
                        Korean työväenpuolueen keskuskomitean (ballistiikan ohjelmasta vastaavan) toisen talouskomitean puheenjohtaja. Kansallisen puolustusneuvoston jäsen.
                     
                  
                        10.
                     
                     
                        PAK Jae-gyong (alias Chae-Kyong)
                     
                     
                        Syntymävuosi: 1933
                        Passin numero: 554410661
                     
                     
                        Kansanarmeijan yleisen politiikan osaston varajohtaja ja kansanarmeijan logistiikkatoimiston varajohtaja (Kim Jong Ilin sotilaallinen neuvonantaja).
                     
                  
                        11.
                     
                     
                        PAK To-Chun
                     
                     
                        Syntymäaika: 9.3.1944
                        (Jagang, Rangrim)
                     
                     
                        Kansallisen turvallisuusneuvoston jäsen, vastuussa aseteollisuudesta, ja hänen on raportoitu johtavan ydinvoimavirastoa. Virasto on ratkaisevan tärkeä Korean demokraattisen kansantasavallan (KDKT) ydinaseita ja niiden kantolaitteita koskevalle ohjelmalle.
                     
                  
                        12.
                     
                     
                        PYON Yong Rip (alias Yong-Nip)
                     
                     
                        Syntymäaika: 20.9.1929
                        Passin numero: 645310121 (myönnetty 13.9.2005)
                     
                     
                        Joukkotuhoaseita koskevassa biologisessa tutkimuksessa mukana olevan tiedeakatemian puheenjohtaja.
                     
                  
                        13.
                     
                     
                        RYOM Yong
                     
                     
                         
                     
                     
                        Atomienergiaviraston (YK:n nimeämä yhteisö) johtaja, vastaa kansainvälisistä suhteista.
                     
                  
                        14.
                     
                     
                        SO Sang-kuk
                     
                     
                        Syntymäaika: vuosien 1932 ja 1938 välillä
                     
                     
                        Ydinfysiikan laitoksen johtaja, Kim Il Sungin yliopisto.
                     
                  
               
            B.   6 artiklan 2 kohdan a alakohdassa tarkoitetut oikeushenkilöt, yhteisöt ja elimet
            
                         
                     
                     
                        Nimi (ja mahdolliset peitenimet)
                     
                     
                        Tunnistamistiedot
                     
                     
                        Perusteet
                     
                  
                        1.
                     
                     
                        Green Pine Associated Corporation (alias Chongsong Yonhap; Ch’o’ngsong Yo’nhap; Saengpil Associated Company; General Precious Metal Complex (GPM); Myong Dae Company; Twin Dragon Trading (TDT))
                     
                     
                        c/o Reconnaissance General Bureau Headquarters, Hyongjesan-Guyok, Pyongyang / Nungrado, Pyongyang
                     
                     
                        Ch’o’ngsong Yo’nhap on lisätty pakoteluetteloon, koska se vie aseita tai niihin liittyvää materiaalia Pohjois-Koreasta. Green Pine on erikoistunut merisota-alusten ja –aseiden kuten sukellusveneiden, sotilasveneiden ja ohjusjärjestelmien tuotantoon ja vienyt torpedoja ja teknistä asiantuntemusta iranilaisille puolustusalan yrityksille. Green Pinen osuus Pohjois-Korean aseiden ja niihin liittyvän materiaalin viennistä on noin puolet, ja monet Korea Mining Development Trading Corporationin (KOMID) toimet siirrettiin sille YK:n turvallisuus-neuvoston nimettyä KOMIDin.
                     
                  
                        2.
                     
                     
                        Hesong Trading Corporation
                     
                     
                        Sijainti: Pjongjang
                     
                     
                        KOMIDin (YK:n 24.4.2009 nimeämä yhteisö) määräysvallassa. Asekauppias ja ballististisiin ohjuksiin ja tavanomaisiin aseisiin liittyvien tavaroiden ja laitteiden pääasiallinen viejä.
                        Hesong Trading Corporation toimittaa tarvikkeita, joita saatetaan käyttää ballististen ohjusten ohjelmassa.
                     
                  
                        3.
                     
                     
                        Korea Complex Equipment Import Corporation
                     
                     
                        Sijainti: Rakwon-dong, Pothonggang District, Pjongjang.
                     
                     
                        Korea Ryonbong General Corporationin (YK:n 24.4.2009 nimeämä yhteisö) määräysvallassa, puolustusalan monialayritys, joka on erikoistunut hankintoihin KDKT:n puolustusteollisuudelle ja tukee valtion sotatarviketeollisuuden myyntitoimintaa.
                     
                  
                        4.
                     
                     
                        Korea Heungjin Trading Company
                     
                     
                        Sijainti: Pjongjang
                     
                     
                        Pjongjangissa sijaitseva yksikkö, jota KOMID (YK:n 24.4.2009 nimeämä yhteisö) käyttää kaupankäyntiin. Korea Heungjin Trading Companyn on lisäksi epäilty osallistuneen ohjuksiin liittyvien tarvikkeiden toimituksiin Shahid Hemmat Industrial Groupille Iranissa.
                     
                  
                        5.
                     
                     
                        Korea International Chemical Joint Venture Company
                        (alias Choson International Chemicals Joint Operation Company; Chosun International Chemicals Joint Operation Company; International Chemical Joint Venture Corporation)
                     
                     
                        Sijainti: Hamhung, Etelä- Hamgyongin maakunta; Man gyongdae-kuyok, Pjongjang; Mangyungdae-gu, Pjongjang
                     
                     
                        Korea Ryonbong General Corporationin (YK:n 24.4.2009 nimeämä yhteisö) määräysvallassa. Puolustusalan monialayritys, joka on erikoistunut hankintoihin KDKT:n puolustusteollisuudelle ja tukee valtion sotatarviketeollisuuden myyntitoimintaa.
                     
                  
                        6.
                     
                     
                        Korea Kwangsong Trading Corporation
                     
                     
                        Sijainti: Rakwon-dong, Pothonggang District, Pjongjang.
                     
                     
                        Korea Ryonbong General Corporationin (YK:n 24.4.2009 nimeämä yhteisö) määräysvallassa. Puolustusalan monialayritys, joka on erikoistunut hankintoihin KDKT:n puolustusteollisuudelle ja tukee valtion sotatarviketeollisuuden myyntitoimintaa.
                     
                  
                        7.
                     
                     
                        Korea Pugang mining and Machinery Corporation ltd
                     
                     
                         
                     
                     
                        Korea Ryongbong General Corporationin (YK:n 24.4.2009 nimeämä yhteisö) tytäryhtiö. Vastaa ohjuksissa käytettävän alumiinijauheen tuotantolaitosten toiminnasta.
                     
                  
                        8.
                     
                     
                        Korea Ryonha Machinery Joint Venture Corporation
                        (alias Chosun Yunha Machinery Joint Operation Company; Korea Ryenha Machinery J/V Corporation; Ryonha Machinery Joint Venture Corporation)
                     
                     
                        Sijainti: Central District, Pjongjang; Mangyungdae-gu, Pjongjang Mangyongdae District, Pjongjang
                     
                     
                        Korea Ryonbong General Corporationin (YK:n 24.4.2009 nimeämä yhteisö) määräysvallassa. Puolustusalan monialayritys, joka on erikoistunut hankintoihin KDKT:n puolustusteollisuudelle ja tukee valtion sotatarviketeollisuuden myyntitoimintaa.
                        Korea Ryonha Machinery Joint Venture Corporationin tuotantoyksiköitä on äskettäin uudistettu, ja ne on osittain tarkoitettu ydintuotannon kannalta keskeisten materiaalien käsittelyyn.
                     
                  
                        9.
                     
                     
                        Korea Taesong Trading Company
                     
                     
                        Sijainti: Pjongjang
                     
                     
                        Pjongjangissa sijaitseva yksikkö, jota KOMID (YK:n 24.4.2009 nimeämä yhteisö) käyttää kaupankäyntiin. Korea Taesong Trading Company on hoitanut KOMIDin puolesta yhteyksiä Syyriaan.
                     
                  
                        10.
                     
                     
                        Munitions Industry Department
                        (alias Military Supplies Industry Department)
                     
                     
                        Sijaintipaikka: Pjongjang
                     
                     
                        Vastaa Pohjois-Korean puolustusvälineteollisuuden toiminnan valvonnasta, mukaan lukien toinen talouskomitea ja KOMID. Tähän sisältyy Pohjois-Korean ballististen ohjusten ohjelman ja ydinohjelman valvonta.
                        Munitions Industry Departmentia (MID) johti viime aikoihin asti Jon Pyong Ho. Tiedot viittaavat siihen, että MIDin entinen ensimmäinen varajohtaja Chu Kyu-ch’ang (Ju Gyu-chang) toimii nykyään MIDin johtajana, johon yleisesti viitataan nimellä Machine Building Industry Department. Chu toimi Pohjois-Korean ohjusten kehittämisen yleisenä valvojana, mukaan lukien 5.4.2009 suoritetun Taepo Dong-2 (TD-2) ohjuslaukaisun ja heinäkuussa 2006 suoritetun epäonnistuneen laukaisun valvonta.
                     
                  
                        11.
                     
                     
                        Korean Ryengwang Trading Corporation
                     
                     
                        Rakwon-dong, Pothonggang District, Pjongjang, Pohjois-Korea
                     
                     
                        Korea Ryongbong General Corporationin (YK:n 24.4.2009 nimeämä yhteisö) tytäryhtiö.
                     
                  
                        12.
                     
                     
                        Reconnaissance General Bureau
                        (alias Chongch’al Ch’ongguk; RGB; KPA Unit 586)
                     
                     
                        Sijainti: Hyongjesan-Guyok, Pjongjang, Pohjois-Korea; Nungrado, Pjongjang, Pohjois-Korea
                     
                     
                        Reconnaissance General Bureau (RGB) on Pohjois-Korean johtava tiedustelujärjestö, joka perustettiin alkuvuodesta 2009 kun Korean työväenpuolueen tiedustelujärjestö (Operations Department and Office 35) ja Korean kansanarmeijan tiedustelujärjestö sulautuivat. Järjestö on suoraan puolustusministeriön alaisuudessa ja ensisijaisesti vastuussa tiedustelutietojen keräämisestä. RGB käy kauppaa tavanomaisilla aseilla ja valvoo pohjoiskorealaista tavanomaisia aseita myyvää yritystä Green Pine Associated Corporation.
                     
                  
                        13.
                     
                     
                        Toinen talouskomitea ja luonnontieteiden toinen akatemia.
                     
                     
                         
                     
                     
                        Toinen talouskomitea on keskeisesti mukana Pohjois-Korean ohjusohjelmassa. Se valvoo Pohjois-Korean ballististen ohjusten tuotantoa. Se myös johtaa KOMIDin (YK:n 24.4.2009 nimeämä yhteisö) toimintaa. Se on kansallinen organisaatio, joka vastaa Pohjois-Korean kehittyneiden asejärjestelmien (myös ohjukset ja mahdollisesti ydinaseet) tutkimuksesta ja kehityksestä. Sen alaisuuteen kuuluu useita organisaatioita, kuten Korea Tangun Trading Corporation, joiden avulla se hankkii ulkomailta teknologiaa, laitteita ja tietoa käytettäväksi Pohjois-Korean ohjus- ja mahdollisesti ydinaseohjelmissa.
                     
                  
                        14.
                     
                     
                        Sobaeku United Corp. (alias Sobaeksu United Corp.)
                     
                     
                         
                     
                     
                        Valtionyhtiö, joka osallistuu arkaluonteisten tuotteiden ja laitteiden tutkimiseen ja hankintaan. Yhtiöllä on useita luonnongrafiittiesiintymiä, joista saadaan raaka-ainetta kahteen käsittelylaitokseen, jotka tuottavat grafiittikappaleita, joita voidaan käyttää ohjuksissa.
                     
                  
                        15.
                     
                     
                        Tosong Technology Trading Corporation
                     
                     
                        Sijainti: Pjongjang
                     
                     
                        KOMIDin (YK:n 24.4.2009 nimeämä yhteisö) määräysvallassa; asekauppias ja ballististisiin ohjuksiin ja tavanomaisiin aseisiin liittyvien tavaroiden ja laitteiden pääasiallinen viejä.
                     
                  
                        16.
                     
                     
                        Yongbyonin ydintutkimuskeskus
                     
                     
                         
                     
                     
                        Ydinasekelpoisen plutoniumin tuotantoon osallistunut tutkimuskeskus, toimii atomienergiaviraston (YK:n 16.7.2009 nimeämä yhteisö) alaisuudessa.
                     
                  
               
            C.   6 artiklan 2 kohdan b alakohdassa tarkoitetut luonnolliset henkilöt
            
                        #
                     
                     
                        Nimi (ja mahdolliset peitenimet)
                     
                     
                        Tunnistamistiedot
                     
                     
                        Perusteet
                     
                  
                        1.
                     
                     
                        JON Il-chun
                     
                     
                        Syntymäaika: 24.8.1941
                     
                     
                        KIM Tong-un vapautettiin helmikuussa 2010 tehtävästään ”virasto 39:n” (joka vastaa mm. KDKT:n diplomaattiedustustojen kautta pakotteita kiertäen tehtävistä hankinnoista) johtajan tehtävästä. Hänen tilalleen nimitettiin JON Il-chun. JON Il-chunin sanotaan olevan myös yksi valtion kehityspankin johtohahmoja.
                     
                  
                        2.
                     
                     
                        KIM Tong-un
                     
                     
                         
                     
                     
                        Työväenpuolueen keskuskomitean aseiden leviämisen rahoittamiseen osallistuvan virasto 39:n entinen johtaja.
                     
                  
                        3.
                     
                     
                        KIM Tong-Myo'ng
                        (alias Kim Chin-so'k)
                     
                     
                        Syntymävuosi: 1964
                        Kansalaisuus: Pohjois-Korean
                     
                     
                        Kim Tong-Myo'ng toimii Tanchon Commercial Bankin (YK:n 24.4.2009 nimeämä yhteisö) puolesta.
                        Kim Dong Myong on toiminut lukuisissa tehtävissä Tanchonissa ainakin vuodesta 2002 ja on nykyään sen johtaja. Hän on myös osallistunut (Tanchon Commercial Bankin omistaman tai sen määräysvallassa olevan) Amroggangin liiketoiminnan johtamiseen peitenimellä Kim Chin-so'k.
                     
                  
               
            D.   6 artiklan 2 kohdan b alakohdassa tarkoitetut oikeushenkilöt, yhteisöt ja elimet
            
                        #
                     
                     
                        Nimi (ja mahdolliset peitenimet)
                     
                     
                        Tunnistamistiedot
                     
                     
                        Perusteet
                     
                  
                        1.
                     
                     
                        Amroggang Development Banking Corporation
                        (alias Amroggang Development Bank; Amroggang Development Bank)
                     
                     
                        Osoite: Tongan-dong, Pjongjang
                     
                     
                        Tanchon Commercial Bankin (YK:n 24.4.2009 nimeämä yhteisö) omistama tai sen määräysvallassa oleva yhteisö.
                        Vuonna 2006 perustettu Amroggang Development Banking Corporation on Tanchon Commercial Bankin virkamiesten hallinnoima. Pankki osallistuu KOMIDin (YK:n 24.4.2009 nimeämä yhteisö) ballististen ohjusten myynnin rahoittamiseen ja on ollut mukana myös KOMIDin myydessä ballististisia ohjuksia Iranin Shahid Hemmat Industrial Groupille.
                     
                  
                        2.
                     
                     
                        Bank of East Land
                        (alias Dongbang Bank; Tongbang U’nhaeng; Tongbang Bank)
                     
                     
                        Osoite: PO Box 32, BEL Building, Jonseung-Dung, Moranbong District, Pyongyang
                     
                     
                        Pohjoiskorealainen rahoituslaitos, joka auttaa nimettyä asevalmistajaa ja -viejää Green Pinea aseisiin liittyvissä liiketoimissa ja tukee sitä muuten. Bank of East Land on aktiivisesti työskennellyt Green Pinen kanssa varojen siirtämiseksi pakotteita kiertäen.
                        Vuosina 2007 ja 2008 Bank of East Land helpotti liiketoimia, joissa oli osallisena Green Pine ja nimettyjä iranilaisia rahoituslaitoksia, mukaan lukien Bank Melli ja Bank Sepah. Bank of East Land on myös helpottanut rahoitustoimia Pohjois-Korean tiedustelujärjestön aseohjelman eduksi.
                     
                  
                        3.
                     
                     
                        Korea Daesong Bank
                        (alias Choson Taesong Unhaeng; Taesong Bank)
                     
                     
                        Osoite: Segori-dong, Gyongheung St., Potonggang District, Pyongyang
                        Puhelin: 850 2 381 8221
                        Puhelin: 850 2 18111 ohivalinta 8221
                        Faksi: 850 2 381 4576
                     
                     
                        Pohjoiskorealainen rahoituslaitos, joka kuuluu suoraan virasto 39:n alaisuuteen ja osallistuu aseiden levittämisen rahoitushankkeiden edistämiseen.
                     
                  
                        4.
                     
                     
                        Korea Daesong General Trading Corporation
                        (alias Daesong Trading; Daesong Trading Company; Korea Daesong Trading Company; Korea Daesong Trading Corporation)
                     
                     
                        Osoite: Pulgan Gori Dong 1, Potonggang District, Pyongyang
                        Puhelin: 850 2 18111 ohivalinta 8204/8208
                        Puhelin: 850 2 381 8208/4188
                        Faksi: 850 2 381 4431/4432
                     
                     
                        Yhtiö, joka kuuluu virasto 39:n alaisuuteen ja jota käytetään virasto 39:n ulkomaisten liiketoimintojen edistämiseen.
                        Virasto 39:n johtaja Kim Tong-un mainitaan neuvoston asetuksen (EY) N:o 329/2007 liitteessä V.
                     
                  
                        5.
                     
                     
                        Korea Kwangson Banking Corp. (KKBC)
                        (alias Korea Kwangson Banking Corp; KKBC)
                     
                     
                        Osoite: Jungson-dong, Sungri Street, Central District, Pyongyang
                     
                     
                        Korea Ryonbong General Corporationin (YK:n 24.4.2009 nimeämä yhteisö) puolesta tai johdolla toimiva ja sen omistuksessa tai määräysvallassa oleva yhtiö.
                        Tarjoaa rahoituspalveluja sekä Tanchon Commercial Bankin (YK:n 24.4.2009 nimeämä yhteisö) että Korea Hyoksin Trading Corporationin (YK:n 16.7.2009 nimeämä yhteisö) tueksi.
                        Tanchon Commercial Bank on vuodesta 2008 käyttänyt KKBC:tä todennäköisesti miljoonien dollarien suuruisten varainsiirtojen helpottamiseen, mukaan lukien sellaisten, joissa KOMID (YK:n 24.4.2009 nimeämä yhteisö) on ollut mukana ja joissa varoja siirrettiin Burmasta Kiinaan vuonna 2009.
                        Lisäksi Hyoksin, jonka YK on ilmoittanut osallistuneen joukkotuhoaseiden kehittämiseen, yritti käyttää KKBC:tä kaksikäyttötuotteiden oston yhteydessä vuonna 2008. KKBC:llä on ainakin yksi ulkomainen sivukonttori Dandongissa Kiinassa.
                     
                  
                        6.
                     
                     
                        Korean työväenpuolueen ’virasto 39’
                        (alias Office #39; Office No. 39; Bureau 39; Central Committee; Third Floor Division 39.)
                     
                     
                        Osoite: Second KWP Government Building (koreaksi: Ch’o’ngsa), Chungso’ng, Urban Tower (Korean’Dong), Chung Ward, Pyongyang; Chung-Guyok (Central District), Sosong Street, Kyongrim-Dong, Pyongyang; Changgwang Street, Pyongyang.
                     
                     
                        Korean työväenpuolueen virasto 39 osallistuu laittomaan taloudelliseen toimintaan Pohjois-Korean hallituksen tukemiseksi. Sillä on varoja hankkivia ja hallinnoivia osastoja ympäri maata, ja se on vastuussa ulkomaanvaluutan hankkimisesta Pohjois-Korean työväenpuolueen ylimmälle johdolle laittomalla toiminnalla kuten huumausainekaupalla. Virasto 39:llä on Pohjois-Koreassa ja ulkomailla määräysvallassaan useita yhteisöjä, joiden kautta se harjoittaa monenlaista laitonta toimintaa, mukaan lukien huumausaineiden tuotanto, salakuljetus ja jakelu. Virasto 39 on myös osallistunut yrityksiin hankkia ja tuoda maahan ylellisyystuotteita.
                        Virasto 39 kuuluu keskeisimpiin valuuttaa ja kauppatavaroita hankkiviin järjestöihin. Yhteisön sanotaan toimivan suoraan KIM Jong ilin alaisuudessa. Sillä on määräysvallassaan useita kauppayhtiöitä, joista osa harjoittaa laitonta toimintaa, muun muassa maan suurimpaan konserniin Daesong-yhtymään kuuluva Daesong General Bureau. Joidenkin lähteiden mukaan virasto 39:llä on edustusto Roomassa, Pekingissä, Bangkokissa, Singaporessa, Hongkongissa ja Dubaissa. Ulkomaailmalle virasto 39 vaihtaa nimeä ja ulkoasua säännöllisesti. Virasto 39:n johtaja JON Il-chun on jo EU:n pakotelistalla.
                        Virasto 39 valmisti metamfetamiinia Sangwonissa Etelä-Pyonganin maakunnassa ja osallistui myös metamfetamiinin pienimuotoiseen jakeluun pohjoiskorealaisille salakuljettajille jaettavaksi edelleen Kiinan ja Etelä-Korean kautta. Virasto 39 harjoittaa myös unikon viljelyä Pohjois-Hamkyo’ngin maakunnassa ja Pohjois-Pyonganin maakunnassa ja tuottaa oopiumia ja heroiinia Hamhu’ngissa ja Nachinissa.
                        Vuonna 2009 virasto 39 osallistui epäonnistuneeseen yritykseen ostaa ja tuoda Kiinan kautta Pohjos-Koreaan kaksi Italiassa valmistettua, yli 15 miljoonan dollarin arvoista luksusjahtia. Italian viranomaiset keskeyttivät Kim Jong ilille tarkoitettujen jahtien vientiyrityksen, koska se rikkoi YK:n turvallisuusneuvoston päätöslauselman 1718 mukaisia YK:n Pohjois-Korean vastaisia pakotteita. Päätöslauselmassa vaaditaan nimenomaisesti,että jäsenmaat estävät ylellisyystavaroiden toimittamisen, myynnin ja kuljetuksen Pohjois-Koreaan.
                        Virasto 39 käytti aiemmin Banco Delta Asia -pankkia laittomasti saatujen voittojen pesemiseen. Syyskuussa 2005 Yhdysvaltain valtiovarainministeriö luokitteli Banco Delta Asian Yhdysvaltojen Patriot Act -säädöksen 311 §:n nojalla merkittäväksi riskiksi rahanpesun ja muiden talousrikosten vaaran suhteen.”